Rikunarita-ORG/Wikinium huggingface dataset:
# Κορέα (περιοχή)

**Η Κορέα** είναι μια περιοχή στην Ανατολική Ασία, η οποία αποτελείται από την Κορεατική Χερσόνησο, το νησί Τζέτζου, και μερικά μικρότερα νησιά κοντά στη χερσόνησο. Η Κορέα είναι από το 1948 διαιρεμένη μεταξύ δύο διακριτών κυρίαρχων κρατών, της Βόρειας Κορέας και της Νότιας Κορέας. Η Κορέα συνορεύει με τη Ρωσία στα βορειοανατολικά, την Κίνα στα βορειοδυτικά και γειτονεύει με την Ιαπωνία στα ανατολικά μέσω του Στενού της Κορέας και της Θάλασσας της Ιαπωνίας (Ανατολική Θάλασσα).

Κατά τη διάρκεια του πρώτου εξαμήνου της 1ης χιλιετίας, η Κορέα χωρίστηκε μεταξύ των τριών ανταγωνιστικών κρατών του Γκογκούριο, του Μπέκτζε και του Σίλλα, γνωστά ως "Τα Τρία βασίλεια της Κορέας". Κατά το δεύτερο μισό της 1ης χιλιετίας, το Σίλλα νίκησε και κατέκτησε το Μπέκτζε και το Γκογκούριεο, οδηγώντας στην περίοδο που έμεινε γνωστή ως "Ενωμένο Σίλλα". Εν τω μεταξύ, το κράτος Μπάλχε σχηματίστηκε στον βορρά, αντικαθιστώντας το πρώην Γκογκούριο. Το ενοποιημένο βασίλειο Σίλλα τελικά κατέρρευσε σε τρία ξεχωριστά κράτη λόγω του εμφυλίου πολέμου, που έφερε ως αποτέλεσμα τα Ύστερα Τρία Βασίλεια. Προς το τέλος της 1ης χιλιετίας, το Γκογκούριο ανασυστάθηκε ως Γκόριο, νικώντας στη συνέχεια τα δύο άλλα κράτη, και ενοποιώντας την Κορεατική Χερσόνησο ως ένα ενιαίο κυρίαρχο κράτος. Περίπου την ίδια εποχή, το Μπάλχε κατέρρευσε και ο τελευταίος πρίγκιπας του στέμματος κατέφυγε νότια στο Γκόριο. Το Γκόριο (το οποίο ονομάστηκε επίσης *Κόριο*), το όνομα του οποίου εξελίχθηκε στο σύγχρονο εξώνυμο "Κορέα", ήταν ένα κράτος με πολύ ανεπτυγμένο πολιτισμό, καθώς δημιούργησε και τον πρώτο μεταλλικό κινητό τυπογράφο στον κόσμο το 1234. Ωστόσο, οι πολλαπλές εισβολές από τη Μογγολική Αυτοκρατορία κατά τη διάρκεια του 13ου αιώνα εξασθένησαν σε μεγάλο βαθμό το έθνος, το οποίο τελικά συμφώνησε να γίνει εξαρτημένο κράτος, μετά από δεκαετίες πολέμων. Μετά τη στρατιωτική αντίσταση κάτω υπό τον βασιλιά Γκονγκμίν που τερμάτισε τη μογγολική πολιτική επιρροή στο Γκόριο, ακολουθήθηκαν σοβαρές πολιτικές συγκρούσεις και το Γκόριο υπέστη τελικά πραξικόπημα υπό την ηγεσία του στρατηγού Γι Σέονγκ-γκι, ο οποίος ίδρυσε τη Δυναστεία των Τζοσεόν στις 17 Ιουλίου 1392.

Σημαία της Βόρειας ΚορέαςΣημαία της Νότιας Κορέας
## Παραπομπές
# Ιαπωνική Ομοσπονδία Καλαθοσφαίρισης

Ιαπωνική Ομοσπονδία Καλαθοσφαίρισης|  |
| Ίδρυση | 1930 |
| Τύπος | Αθλητική ομοσπονδία |
| Έδρα | Ιαπωνία |
| Περιοχή δράσης | Ιαπωνία |
| Συνεργασία | FIBA Asia |
| Ιστότοπος | japanbasketball.jp |
| δεδομένα () |

Η **Ιαπωνική Ομοσπονδία Καλαθοσφαίρισης** (ιαπωνικά: 日本バスケットボール協会, αγγλικά: *Japan Basketball Association*, JBA) είναι το όργανο διοίκησης της καλαθοσφαίρισης στην Ιαπωνία. Εδρεύει στο Τόκιο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ιαπωνίας.

## Παραπομπές

## Εξωτερικοί σύνδεσμοι

* Επίσημος ιστότοπος
# Ιαπωνική Ποδοσφαιρική Ομοσπονδία

Ιαπωνική Ποδοσφαιρική Ομοσπονδία|  |
| Ίδρυση | 1921 |
| Έδρα | Japan Football Association House |
| Μέλος | FIFA (από 1929), AFC (από 1954), EAFF (από 2002) και Japan Sport Association |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|     |
| δεδομένα () |

Η **Ιαπωνική Ποδοσφαιρική Ομοσπονδία** (ιαπωνικά: 日本サッカー協会, αγγλικά: *Japan Football Association*, JFA) είναι το ανώτατο διοικητικό όργανο όσον αφορά το άθλημα του ποδοσφαίρου στην Ιαπωνία. Η έδρα της βρίσκεται στο Τόκιο και είναι υπεύθυνη για τη διεξαγωγή ορισμένων ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων της Ιαπωνίας.

Τα επαγγελματικά πρωταθλήματα της χώρας διοργανόνωνται από την J.League υπό την εποπτεία της Ιαπωνικής Ποδοσφαιρικής Ομοσπονδίας.

## Σύμβολο

Το σύμβολο της Ιαπωνικής Ποδοσφαιρικής Ομοσπονδίας είναι το Γιαταγκαράσου, ένα μυθικό τρίποδο κοράκι που οδήγησε τον αυτοκράτορα Τζίμου στο όρος Κουμάνο. Το Γιαταγκαράσου ήταν επίσης ο αγγελιοφόρος της ανωτάτης θεάς του ήλιου, Αματεράσου, στο Σίντο.

## Διοργανώσεις της ομοσπονδίας

* Κύπελλο του Αυτοκράτορα
* Κύπελλο της Αυτοκράτειρας

## Παραπομπές

## Eξωτερικοί σύνδεσμοι

* Επίσημος ιστότοπος
# Τάε κβον ντο στους Ολυμπιακούς Αγώνες

| Τάε κβον ντο στους Ολυμπιακούς Αγώνες |
| --- |
|  |
| Διοικητική αρχή | WTF |
| Αγωνίσματα | 8 (άνδρες: 4, γυναίκες: 4) |
| Αγώνες |
| * 1896
* 1900
* 1904
* 1908
* 1912
* 1920
* 1924
* 1928
* 1932
* 1936
* 1948
* 1952
* 1956
* 1960
* 1964
* 1968
* 1972
* 1976
* 1980
* 1984
* *1988*
* *1992*
* 1996
* 2000
* 2004
* 2008
* 2012
* 2016
* 2020
* 2024

*Σημείωση: έτη αθλήματος επίδειξης με πλάγια* |
|

---

Ολυμπιονίκες |

Το **τάε κβον ντο** εντάχθηκε επίσημα στο πρόγραμμα των θερινών ολυμπιακών αγώνων στην ολυμπιάδα του 2000 στο Σίδνεϊ τόσο στους άνδρες όσο και στις γυναίκες.

Παλαιότερα, είχε διεξαχθεί ως άθλημα επίδειξης στις Ολυμπιάδες του 1988 στη Σεούλ και του 1992 στη Βαρκελώνη.

## Κατηγορίες

Στο τάε κβον ντο οι αθλητές αγωνίζονται σε κατηγορίες ανάλογα με το βάρος τους. Το 1988 και το 1992, που ήταν άθλημα επίδειξης, έγιναν αγώνες σε οκτώ κατηγορίες ανδρών και γυναικών (σύνολο δεκαέξι).

Από το 2000, που εντάχθηκε στο επίσημο ολυμπιακό πρόγραμμα, γίνονται τέσσερις κατηγορίες ανδρών και γυναικών (σύνολο οκτώ).

| Κατηγορία | Άνδρες | Γυναίκες |
| --- | --- | --- |
| μύγας | –58 κ. | –49 κ. |
| ελαφρών βαρών | 58-68 κ. | 49-57 κ. |
| μεσαίων βαρών | 68-80 κ. | 57-67 κ. |
| βαρέων βαρών | +80 κ. | +67 κ. |

## Ελληνικά μετάλλια

Η Ελλάδα έχει κατακτήσει τέσσερα μετάλλια: ένα χρυσό και τρία ασημένια. Άλλο ένα μετάλλιο, χάλκινο, είχε πάρει το 1992, όταν το ταεκβοντό ήταν άθλημα επίδειξης.

* 01 ! **Χρυσό**
	+ Μιχάλης Μουρούτσος: 2000 κατηγορία μύγας (-58 κ.).

* 2 ! **Ασημένια**
	+ Αλέξανδρος Νικολαΐδης: 2004 κατηγορία βαρέων βαρών (+80 κ.)
	+ Ελισάβετ Μυστακίδου: 2004 κατηγορία μεσαίων βαρών (57-67 κ.)
	+ Αλέξανδρος Νικολαΐδης: 2008 κατηγορία βαρέων βαρών (+80 κ.)

* 3 ! **Χάλκινο** (σε αγώνα επίδειξης)
	+ Μόρφω Δροσίδου: 1992 μεσαία βάρη (65-70 κ.)